Exqrch/javanese-Komodo-pixelgpt huggingface dataset:
Liza Natalia Liza Natalia Sari Hasnoputro (lair ing Jakarta, DKI Jakarta, 18 Februari 1976;) utawa luwih kawentar ditepungi mawa jeneng Liza Natalia iku sawijining artis, model, lan penyanyi dangdut Indonesia
Dhèwèké uga kerep muncul ing iklan
Liza Natalia iku katurunan Minangkabau.
Rita Effendy Rita Effendy duwé jeneng dawa ya iku Rita Kurniawati Effendy (#ALIH)
Rita Effendy ya iku salah sijiné penyanyi pop
Laguné kang paling misuwur ya iku lagu kang judhulé "Januari di Kota Dili"
Nalika isih sekolah ing SD, Rita effendy tau nggawé album kompilasi bocah kang dinyanyèkaké ya iku lagu kang judhule "Gadis Kecil"
Lagu iki dadi lagu kang diandhelaké
Nalika iku Rita Effendy suksès nyanyèkaké lagu iki
Rita malah-malah nganti nangis nalika nyanyèkaké lagu iki ing adicara Aneka Ria Safari
Sawisé iku jenengé Rita Effendy banjur ora keprungu manèh
Nalika Rita Effendy wis remaja, Rita ditepungi manèh amarga dhèwèké menangaké fèstival nyanyi
Karir Rita banjur tansaya misuwur nalika dhèwèké dadi vokalis Kahitna nalika lagi diwangun utawa isih formasi awal
Sadurungé nggabung ing Elfa's Singers, Rita kerep nggawé proyèk album kompilasi lan soundtrack filem
Rita wis ngrilis album kaya ta album kang judhulé "Telah Terbiasa" (1995), "Saling Setia" (1996), "Maha Melihat Maha Mendengar" (1998), "Simfoni Negeriku" (1998), "Salahkan Rembulan" (1998), "Perempuan" (2000), lan "Sendiri" (2006)
Rita uga nuduhaké kualitas kanthi dadi juwara ing lomba-lomba lan éntuk bebungah
Kaya ta dadi juwara ing "Young Star Contest" kang manggon ing Taiwan nalika taun (1990), juwara ing "Band Explotion Contest" kang dianakaké ing Jepang nalika taun (1991), lumebu nominasi penyanyi rekaman paling apik ing laguné kang judhulé "Telah Terbiasa" saka "Basf Award" (1996), vidéo klip paling apik ya iku lagu "Telah Terbiasa" saka Vidéo Musik Indonésia (1995) lan dadi penyanyi wadon paling apik kategori
dadi penyanyi wadon paling apik kategori pop saka Anugerah Musik Indonésia ing taun (1997)
Nalika taun 2000, Rita dadi juwara "Asian Pop Song Festival" 2000 ing Manila
Lumantar lagu "Selamat Jalan Kekasih", gelar "Grand Prize Winner" bisa diéntukaké Rita Effendy
Rita palakrama karo Joe Michael nalika tanggal 7 April 1996
Lagu kang tau dinyayèkaké Rita Effendy
Bebungah kang ditampa Rita Effendy.
Nurul Arifin Nurul Qomaril Arifin (#ALIH) kondhang kanthi jeneng Nurul Arifin
Nurul Arifin ya iku aktris senior Indonésia
Nurul Arifin tau nikah karo Mayong Suryolaksono
Nurul Arifin saiki dadi anggota DPR saka Fraksi Golkar periode 2004-2009 lan 2009-2014 kanggo Laladan Pemilihan Jawa Barat VII
Nurul Arifin kalebu artis senior kang tau lumebu pratélan bintang bom seks nalika taun 1980-an
Saliyané iku, Nurul arifin uga aktif ing organisasi-organisasi kang nyuwarakaké kapentingan-kapentingan wong wadon
Film-filem kang tau dibintangi Nurul jaman biyén ya iku filem "Naga Bonar", "Pacar Ketinggalan Kereta", "Madu dan Racun", "Lupus", "Mana Bisa Tahan", "Hidup Semakin Panas", lan liya-liyané
Nurul Arifin saiki akèh makarya ing donyaning pulitik, nanging kadhang-kadhang uga tau dadi bintang ing acara-acara tivi
Nalika pemilu taun 2009, Nurul arifin dadi salah sijiné caleg saka parté Golkar
Nurul Arifin nduwé gelar NURUL ARIFIN, S.IP, M.SI
Nurul Arifin saiki dadi bijoné RMCF Suryo Laksono
Suryo Laksono iku wartawan
Nurul Arifin tau makarya dadi Dhosen Ilmu Pulitik Universitas Nasional
Film kang dibintangi Nurul Arifin
Sinetron kang dibintangi Nurul Arifin.
Pyeongchang Pyeongchang (평창군) inggih punika nama satunggalipun kabupatèn ing provinsi Gangwon, Koréa Kidul
Kabupatèn Pyeongchang inggih punika dados panggènan ingkang kawentar minangka papan pariwisata ing wekdal mangsa dingin, kados ulah raga ski lan rekreasi sanèsipun
Pyeongchang wonten ing antawisipun Pagunungan Taebaek lan Charyeong ing provinsi Gangwon saéngga mangsa dingin ing mrika saged dugi langkung rikat lan mangsa punika wekdalipun dangu
Hawa adhem wonten ing Pyeongchang saged dipunraosaken ing sasi Oktober lan pungkasanipun ing sasi April
Dhataran Kabupatèn Pyeongchang kathahipun wonten ing dhataran ingkang dipunapit kaliyan pagununan ingkang gadhah inggil langkung saking 1000 mèter saking parmukaan sagara
Pyeongchang gadhah inggil watawis 500 mèter saéngga padamelan ing bab tani namung sakedhik
Salah satunggalipun panggènan pariwisata ingkang utami nalika mangsa dingin ing Pyeongchang inggih punika Resor Doam-myeon ingkang dados resor ski ingkang sepisanan ing Koréa ingkang dipunbikak taun 1975
Resor Doam-myeon sukses ngawontenaken kajuaraan kados Winter Asian Games taun 1999 lan final World Cup Skiing ing taun 1998 lan 2000
Wonten ing taun 2000, Kabupatèn Pyeongchang nyalonaken dados panggènan adicara Olimpiade Mangsa Dingin taun 2010 nanging kalah saking kutha Vancouver, Kanadha
Pyeongchang nyalonaken malih dados tuan rumah Olimpiade Mangsa Dingin taun 2014
Nanging kalah saking Sochi, Ruslan
Rencananipun Pyeongchang badhé saged Olimpiade Mangsa Dingin taun 2018
Mustafa Abubakar Mustafa Abubakar, Dr
(#ALIH) inggih punika Mantri Nagara Badan Usaha Milik Nagara Républik Indonésia wonten ing Kabinet Indonésia Bersatu II lan tilas Direktur Utama Perusahaan Umum (PERUM) Badan Urusan Logistik (BULOG) Républik Indonésia
Panjenenganipun ugi tilas Pelaksana Tugas Harian Gubernur Nanggroe Acèh Darussalam
Mustafa dados gubernur Acèh nalika wonten kedaden ingkang nrenyuhaken inggih punika wontenipun Tsunami ing pungkasan taun 2004
Tsunami punika dadosaken kurban ingkang séda ngantos 170.000
Mustafa Abubakar sekolah dhasar ngantos menengah atas ing Acèh lan S1 ngantos S3 ing Institut Pertanian Bogor (IPB)
Wiwit alit Abubakar sampun gadhah jiwa kapemimpinan lan wasis anggènipun medharsabda ("pidato")
Abubakar naté dados Ketua Dewan Mahasiswa IPB Bogor, Ketua Ikatan Konsultan Indonésia (INKINDO), Ketua Masarakat Perikanan Indonésia
Abubakar gadhah sipat ingkang gigih, sipat punika amargi "latar belakang" kulawarganipun ingkang gesangipun sarwa kekirangan saged dados panyurung tumrap panjenenganipun
Kasuksesanipun ing bab kapemimpinan saged dipunbuktikaken nalika Pemilu Gubernur Provinsi Nangroe Acèh Darussalam (NAD) ingkang sepisanan ing Indonésia kanthi calon independen ing taun 2007.
Kareem Abdul-Jabbar Kareem Abdul-Jabbar (#ALIH kanthi asma Ferdinand Lewis Alcindor, Jr.) inggih punika salah satunggalipun juru main ulah raga basket saking Amérikah Sarékat
Abdul-Jabbar dipunlairaken kanthi asma Ferdinand Lewis Alcindor, Jr ing tanggal 16 April 1947, lan ageng ing Kutha Manhattan ing New York
Kareem putranipun Cora Lillian, ingkang nyambut damel ing satunggaling toko, lan Ferdinand Lewis Alcindor Sr ingkang nyambut damel dados pulisi lalu lintas lan juru main musik
Saderengipun mlebet agami Islam, Kareem agaminipun Kristen Katulik lan naté sekolaah ing "St
Kareem ndhèrèk organisasi Islam ing taun 1968, sadherengipun ngungelaken syahadat lan gantos agami dados agami Islam Sunni
Sampun wiwit alitipun Kareem katingal wasis anggènipun main basket
Nalika SMA Karem saged damel sekolahipun dados juwara ing Kajuwaraan Katulik ing Kutha New York
Kareem ndhèrèk klub basket UCLA, salajengipun karier profésional kanthi mlebet klub Milwaukee Bucks lan Los Angeles Lakers
Kareem dados juru main ingkang damel rekor angka ingkang kathah piyambak salaminya kanthi 38.387 poin, lan ngantos sapunika rekor kasebat taksih dipuncepeng Kareem.
Djatikoesoemo Djatikoesoemo utawa jangkepe Goesti Pangeran Harjo Djatikoesoemo (lair ing Surakarta, Jawa Tengah, 1 Juli 1917 – kapundhut ing Jakarta, 4 Juli 1992 nalika yuswa 75 taun) iku mantan Kepala Staf TNI Angkatan Darat kang kapisan (1948-1949) lan mantan Duta Besar Indonésia kanggo Singapura (1958-1960)
Jenazahe dimakamke ing Wanagiri, Jawa Tengah.
Banthèng Banthèng ("Bos javanicus") inggih punika spésies lembu wana ingkang pinanggih ing laladan Asia Kidul-Wétan
Panjangipun antawis 1,9 dumugi 3,68 m
Banthèng liyar limrahipun langkung ageng lan langkung awrat tinimbang banthèng ingah-ingahan, nanging blegeripun taksih saèmper
Banthèng diwasa limrahipun awarni soklat mateng dumugi cemeng, langkung ageng saha langkung keker kabandhingaken lembu diwasa
Banthèng ingkang sampun dipun-dhomèstikasi inggih punika kawastanan "'sapi bali'
C"acahipun populasi udakawis wonten 1,5 yuta
Banthèng saged dipun-ginakaken minangka kéwan makarya, lan saged dipun-mupangataken dagingipun
Panyebaran lan subspesies banteng saged kapérang: Banthèng saged gadhah inggil ngantos 1,6 mèter ing sisih gegeripun lan panjang awakipun ngantos 2,3 mèter
Abotipun Banthèng jaler 680 – 810 kg, jaler ingkang ageng sanget saged ngantos satunggal ton
Ingkang èstri boten patia abot tinimbang jaleripun
Banthèng gadhah warni pethak ing sikil, punuk pethak, sarta warni pethak ing sisih mata lan moncongipun
Banthèng jaler gadhah kulit awarna biru-cemeng utawi soklat peteng
Sungu nglengkung manginggil, lan punuk ing gegeripun wonten punukipun
Nanging ing èstri gadhah warni soklat radi abrit lan sungu ingkang cendhak lan boten gadhah punuk.
Opera Van Java Opera Van Java (dicekak OVJ) ya iku acara komedi ing stasiun tivi Indonésia, Trans 7
Idhé acarané ya iku pentas wayang wong versi moderen
ing OVJ, aktor lan aktris kang ngisi acara diwènèhi aba-aba kanggo "improvisasi" tanpa ngapalaké naskah sadurungé lan dipandhu dhalang
Para wayang dimainké karo pelawak, ya iku Nunung Srimulat, Azis Gagap, Andre Taulany, dan Sule
Dhalang dimainké Parto Patrio
Ana uga kang main musik tradhisional piranti musik jawa lengkap lan sinden kang nyanyiké lagu pop
OVJ uga kerep ngundang bintang tamu ing saben-saben épisode
Lakon-lakon kang dimainké racaké babagan carita rakyat Indonésia kang dimodifikasi, carita babagan karir wong kang kaloka, carita carangan, carita sétan, carita saka nagara liya, utawa carita-carita kang lagi populèr
Ing sasi Ramelan taun 2009 lan 2010, OVJ uga duwé acara spesial Ramelan kang judhulé Sahurnya OVJ
Disiarké ing wayah saur, lan uga dadi favorit ing wayah saur
Opera Van Java Awards
Ing dina Sabtu, 11 Juni 2011, OVJ metu karo désain kang bdéa, ya iku Opera Van Java Awards
Disiarké mirib kaya acara Panasonic Gobel Awards, nanging tetep ajeg ana adegan lucuné
Opera Van Java Sabtu Malam Kite Lagi
Opera Van Java Sabtu Malam Kite Lagi menika program sketsa wayang ingkang mbangkitaken malih era OVJ tahun 2008-2014 ingkang dipunperanaken kaliyan Sule, Andre Taulany, Parto Patrio, Azis Gagap, Nunung
OVJ Sabtu Malam Kite Lagi tayang wiwit 16 Januari 2021 nganti 11 April 2021 wanci jam 20.30 WIB saben dina Setu
Sétan Setan (Arab: , "Shaitan") inggih punika roh awon ingkang tansah ngganggu manungsa supados nglaksanaken padamelan ingkang awon
Kados ingkang sampun dipunmangertosi wonten ing agami Islam, Kristen lan Yahudi, wiwitanipun setan inggih punika saking golongan kados malaékat ingkang mempeng anggènipun ngibadah
Miturut agami Islam, setan dipunrita saking geni lan ugi dipunpratelakaken asalipun saking jin sadèrèngipun dipunpilih dados malaékat
Miturut Islam, setan inggih punika iblis utawi jin ingkang dipunurak saking swarga
Makluk setan bènten kaliyan makluk malaékat, amargi setan punika boten manut prentahipun Allah, setan dipunurak saking suwarga amargi mungkir saking prentahipun Allah supados sujud dhateng Nabi Adam minangka tandha urmat minangka ciptaanipun ingkang mulya
Setan tansah ngganggu manungsa supados kesupen dhateng prentah-prentahipun Allah, ngejak manungsa dhateng prekawis ingkang awon
Setan ngrayu manungsa dhateng keawonan, lan njrumusaken manungsa dhateng karisakan
Miturut Kuran wonten ing Surat Al-Kahfi ayat nomer 50, "Lan (elinga) nalika Allah mrentahaken dhateng para malaékat, 'Sumangga sujud dhateng (Nabi) Adam, mangka sadaya malaékat sujud kajawi iblis
Iblis saking golongan jin, mangka iblis ndhurhakai prentah gustinipun.
Démon Miturut agami, mitologi, lan carita rakyat, demon (saking basa Yunani "δαίμων", "daimôn") inggih punika satunggalipun makluk supernatural ingkang boten kalebet bangsa manungsa lan limrahipun dipungambaraken minangka makluk ingkang gadhah sipat awon
Wonten ing agami-agami Wétan Caket Kuno lan agami Abrahamaik kalebet demonologi Kristen abad kina lan abad partengahan, demon dipunanggep minangka "roh kotor" ingkang saged ndadosaken kesurupan lan saged dipunbiyantu kanthi eksorsisme
Wonten ing bangsa okultisme kilèn lan sikir Renaisans, ingkang kalebet campuhipun sikir Yunani-Romawi, demonologi Yahudi, lan tradhisi Kristen, demon inggih punika satunggalipun entitas spiritual ingkang saged dipuntimbali lan dipunkendhalikaken déning manungsa
Kathah demon wonten ing bab sastra ingkang dipungambaraken minangka malaékat ingkang dhawah
Basa Yunani δαίμων daimōn, satunggalipun tembung kanggé "spirit"
Miturut kamus "the Merriam-Webster" maringi saking etimologi tembung Yunani saking tembung kriya ("tembung kerja") "to divide, distribute" utawi "kanggé mbagi, dhistribusikaken"
Miturut konsèp Yunani, tembung δαίμων wiwit wonten nalika jaman Plato, minangka mratelakaken pemikiranipun Socrates
Kangge mbentenaken konsèp pamikiran Yunani Klasik lan saking interpretasi agami Kristen, limrahipun langkung nyebat kanthi tembung "daemon" utawi "daimon" tinimbang tembung "demon".
Damarwulan Damarwulan ya iku salah sijiné tokoh legénda cariyos rakyat Jawa
Kisah Damarwulan iki cukup populèr ing masarakat lan akèh vèrsi lakoné, sendratari lan uga carita tulis kang wis digawé
Lumrahé, cariyos cariyos iku manut saka "Serat Damarwulan", kang dikira wiwit ditulis ing pungkasan panguasaan Majapahit
Dicariyosake, jaman biyèn Damarwulan ngabdi dadi tukang ngarité Patih Loh Gender saka Majapait
Amarga kapinteran uga kawegigané, Damarwulan dadi abdi andalan Patih Loh Gender
Sak liyané iku, Anjasmara putri sang patih kesengsem lan seneng karo Damarwulan
Banjur Damarwulan olèh tugas saka Raja Putri Majapait, ya iku Ratu Kencana Wungu, supaya nyamar kanggo ngalahaké Menak Jinggo panguasa Blambangan kang duwé niyat brontak karo praja Majapahit
Damarwulan kang gantheng bisa narik kawigatèn selir-selir Menak Jinggo, ya iku Waeta lan Puyengan
Amarga pambyantuné Waeta lan Puyengan, Damarwulan bisa nétuk gaman ampuhé Menak Jinggo ya iku Gada Wesi Kuning
Menak Jinggo banjur bisa dikalahké lan Damarwulan dadi Pahlawan
Seliré Menak Jinggo diboyong, lan banjur Damarwulan nglamar sang Raja Putri Majapahit
Nanging, ing kesenian wayang Banyuwangi lan Jangèr, carita Menak Jinggo béda karo carita ing serat Damarwulan
Menak Jinggo iku bagus, disenengi wong wadon, wicaksana, lan seneng tulung-tinulung karo rakyaté
Menak Jinggo ngraman amarga Kencana Wungu ora nepati janjiné ora gelem dipèk bojo Menak Jinggo sawisé Menak Jinggo ngalahaké Kebo Marcuet kang gawé gègèr ing Majapahit
Sanajan Menak Jinggo bisa dikalahké Damarwulan, nanging Menak Jinggo dianggep kinurmatan
Galeri lan buku Serat Damar Wulan ngagem 66 gambar saiki wis ana ing Wikisource basa Jawa:
Transkripsine taksih dikerjakne ing .
Gapura Gapura utawi Gopuram utawi Gopura, inggih punika menara ingkang dipundamel kanggé monumèn, limrahipun gapura wonten ing lawang mlebet nalika badhé mlebet wonten ing komplek candhi, mliginipun ing wewengkon India Kidul
Wujudipun ingkang misuwur lan spesial wonten ing bangsa Koils, jinis Candhi Hindhu, lan arsitèktur gaya bebrayan Dravida ingkang wonten ing nagari India
Wonten ing pucuk inggilipun wonten "kalasam" utawi watu ingkang memper kaliyan tela ("umbi")
Gapura aslinipun saking struktur yasan tiyang Tamil nalika rajanipun Pallavas
Gapura ugi saged sinebat "pintu gerbang" dhateng satunggalipun wewengkon tartamtu
Gapura asring dipuntingali ing pura lan panggènan suci agami Hindhu, amargi gapura kalebet unsur ingkang wigatos wonten ing arsitèktur agami Hindhu
Wonten ing babagan arsitèktur, gapura asring ugi sinebat kanthi tetembungan "entrance"
Nanging "entrance" boten saged dipunsebat gapura
Simbol ingkang dipunkajeng wonten mriki saged ugi dipuntegesi satunggaling wewengkon utawi area
Miturut hirarki, gapura saged dipunsebat minangka ikon amargi gapura punika asring dados komponen ingkang wiwitan ingkang saged dipuntingali nalika kita badhé mlebet satunggalipun wewengkon tartamtu.
Legenda Siluman Ula Putih Legenda Siluman Ula Putih（白蛇传） ya iku legenda ngenani sawijining siluman ula putih kang arane Bai Suzhen kang tresna karo sawijining pelajar kang jenenge Xu Xian
Sawisé ketemu ing kreteg Duan nalika udan, Xu Xian nyilihake payunge marang Bai Su Zhen
Wong sakloron padha nandhang katresnan lan pungkasane kawinan
Nalika ana Festival Peh Cun, Bai Suzhen ora sengaja ngombé arak lan ora suwé, dhèwèké malih dadi ula putih raksesa
Bai Suzhen ngupaya nulungi bojone kanthi jupuk herbal saka Pegunungan Kunlun nanging dialang-alangi déning sawijining pandhita
Carita iki duwé akèh versi sahengga bisa bedha antarané siji lan sijiné.
Ni Kuang Ni Kuang (倪匡) ya iku sawijing penulis novèl silat lan aktor saka Cina
Lair ing Shanghai 30 September 1935 lan ngalih ana Hongkong ing taun 1957
Ing taun kang padha dhèwèké uga gawé novèl kang wiwitan ya iku kanthi irah-irahan "Buried Alive" lan ing taun candhaké wiwit nulis novèl ngenani "Wuxia"
Ing taun 1962 dhèwèké anyar-anyaran nulis ngenani fiksi ilmiah
Sanajan kelairan Shanghai, penulis iki berbasis ing Hongkong kanggo kabèh karyane
Saliyané novèl, Ni Kuang uga nulis prosa, esai , naskah filem lan kritik pulitik
Dhèwèké kasil gawé 300 novèl lan 400 naskah filem kanthi rekor penulisan 4.500 karakter saben jame
Dhèwèké tau njabat minangka ketua Perkumpulan Penulis Hongkong.
Yao Ming Yao Ming (#ALIH), iku juru main baskèt asal Cina pisanan sing main ing kompetisi NBA
Wiwit lumebu NBA ing taun 2002 nganti pènsiun, main ing klub Houston Rockets
Bebarengan karo Gheorghe Muresan, Manute Bol, lan Shawn Bradley Yao Ming dadi juru main basket paling dhuwur ing kompetisi NBA ya iku dhuwré nganti 229 cm.
Adjie Pangestu Adjie Mindosio Pangestu (#ALIH)
Adjie Pangestu yaiu salah sijiné modhel, lan aktor
Saliyané iku Adjie Pangestu uga dadi bintang sinétron Indonésia
Adjie Pangestu miwiti kariré saka panggung modhél
Sawisé dadi modhel, Adjie Pangestu banjur dadi juru main sinétron
Sinetron kang sepisanan dibintangi Adjie Pangestu ya iku "Makutha Majapahit" kang digawé nalika taun (1994)
Sawisé iku, Adjie Pangestu uga main ing sinétron kolosal kang judhulé "Kaca Benggala"
Nalika iku, Adjie Pangestu main karo lawan mainé kang jenengé Meriam Bellina
Sinetron liyané kang uga dibintangi Adjie Pangestu ya iku sinétron kang judhulé "Harga Diri", "Mawar Sejati Mawar Berduri", "Sayangi Aisyah", "Tersanjung 6", "Misteri Nini Pelet", "Bulan Berkaca", "Kalau Cinta Sudah Bicara", "Iman", "Cincin", "Pintu Hidayah", "Pria Rumah Tangga" (PRT), "Mister Bego", lan "Jangan Ada Dusta"
Adjie Pangestu nikah karo Annisa Tribanowati (kang saiki ganti jeneng dadi Annisa Trihapsari)
Adji lan Annisa Trihapsari nikah nalika tanggal 23 Maret 1999
Saka pernikahan iki Adji Pangestu nduwé anak kang jenengé Muhammad Rafi Akbar Putra Pangestu
Nanging pernikahan iki mung kuwat nganti 3 taun, Adjie Pangestu banjur cerai karo Annisa Trihapsari
Miturut pawarta ing médhia massa, Adjie lan Annisa cerai amarga ana wong liya kang ngrusak pernikahan iku
Adjie lan Annisa uga tau nduwé masalah ngenani babagan anak ya iku "hak asuh anak"
Malah leloroné nganti keprukan
Sawisé pisahan karo Annisa, Adjie Pangestu banjur dikabaraké duwé gayutan karo Nadia Natasha Al Kalifi
Hubungan iki banjur pedhot amarga aktris kang jenengé Sisca Dewi
Nanging nalika tanggal 8 Juni 2007, rong minggu sawisé mantan bojoné nikah, Adjie Pangestu banjur nikah karo Nadia Natasha Al Kalifi
Adjie Pangestu uga banjur cerai karo Nadia nalika tanggal 7 Oktober 2009.
Pagunungan Kunlun Pagunungan Kunlun ya iku rerangkèn pagunungan kang paling dawa ing Asia dumunung ing Provinsi Qinghai ing Cina lan ngliwati tapel wates Cina-India
Ambane antarané 60-120 kmlan dhuwure rata-rata 5.500 mèter ing dhuwur lumahing sagara
Pucuk kang paling dhuwur ing pagunungan Kunlun ya iku ana ing Muztag (cedhak tapel wates karo India lan dhuwuré 7.723 mèter
Akèh carita Mitologi Cina kang ana gegayutané karo pagunungan iki, ing antarané ya iku Chang'e (sang Dèwi Bulan), "Perjalanan ke Barat", lan "Bai She Zhuan" (Legendha Siluman Ular Putih)
Akèh wong kang padha teka ing pagunungan iki saperlu njaluk berkat.
Johannes Leimena (lair ing Ambon, Maluku, 6 Maret 1905 – kapundhut ing Jakarta, 29 Maret 1977 nalika yuswa 72 taun) iku pahlawan Indonésia
Dhèwèké iku tokoh pulitik kang paling asring jabat dadi mantri kabinèt Indonésia lan dadi mantri kang paling suwé njabat, ya iku 21 taun tanpa mandhek
Leimena kalebu ing 18 kabinèt kang béda-béda
Wiwit Kabinet Sjahrir II (1946) nganti Kabinet Dwikora II (1966), dhèwèké tau dadi Mantri Keséhatan, Wakil Mahamantri, Wakil Mantri Pertama uga Mantri Sosial
Kajaba iku Leimena uga duwé pangkat Laksamana Madya (Tituler) ing TNI-AL.
Konggrès Amérika Sarékat Konggrès Amérika Sarékat (Basa Inggris: "United States Congress") iku cawang lègislatif saka papréntahan fédheral Amérika Sarékat
Sistem sing dianut ya iku sistem rong kamar utawa bikameral, dumadi saka Dewan Perwakilan Rakyat lan Senat
Dewan Perwakilan dumadi saka 435 anggota, saben anggota makili sawiji dhistrik lan tugas sajeroning rong taun
Jumlah kursiné didum miturut gunggung sing ndunungi saben praja; déné sajeroning Senat, saben praja duwé loro Senator, ora peduli gunggung populasiné
Ana 100 senator, sing njabat sajeroning enem taun
Anggota DPR lan senator, dipilih kanthi langsung déning masarakat, nanging ing sawatara praja gubernur bisa milih pengganti sauntara wektu nalika ana kursi Senat sing kothong
DPR lan Senat sidhang ing Gedung Capitol sing dunungé ing kuthaWashington, D.C
Konggrès wektu iki ya iku angka 110 kanthi para pamimpin:
Adjie Notonegoro Adjie Notonegoro (#ALIH) ya iku salah sijiné wong kang ngrancang busana kang misuwur ing Indonésia
Adjie ya iku anak saka pasangan Djati Prayitno lan Ibu Ami
Sandhangan kang digawé Adjie Notonegoro wis dianggo wong-wong kang misuwur ing kalangan artis, bintang filem, nganti kepala nagara kaya ta Gus Dur (Abdurahman Wahid), Bill Clinton, nganti Fidel Castro
Adjie tau sinau ing sekolah mode "Mueller und Sohn" ing Jerman, banjur sekolah ing Paris lan Italia kanggo nambah ilmuné
Sawisé rampung sinau ing mancanagara, Adjie Notonegoro banjur bali menyang Indonésia lan mbukak butik ing taun 1986
Adjie Notonegoro nduwé anak kang cacahé loro
Anak-anaké jenengé ya iku Kevin lan Andrew
Adjie iku pakliké designer lan presenter Indonésia kang jenengé Ivan Gunawan
Nalika wiwitan sasi Mèi taun 2009 Adjie kudu duwé urusan karo pulisi
Iki amarga Adjie Notonegoro dilaporaké karo rekan bisnisé dhéwé kang jenengé Yusuf Wachyudi
Miturut Yusuf, Adjie wis nyilah dhuwit kang cacahé Rp 147 yuta karo Yusuf
Dhuwit iki kanggo nggawé sragam punggawa Bank Rakyat Indonesia
Nanging Adjie durung bisa nglunasi utangé kang akèh iku
Tanggal 16 Juli 2010 Adjie uga dicekel pulisi amarga kasus "apus krama"
Adjie utang karo tengkulak utawa rentenir
Adjie Notonegoro utang kang cacahé akèh karo rentenir iku
Nanging bunga kanggo mbayar utang iku cacahé banget gedhéné
Sajeroning setaun cacahé "bunga" utang nganti 300 persèn
Dhuwit kang disilah saka rentenir iku digunakaké Adjie Notonegoro kanggo bisnis
Sidhang kang sepisanan dianakaké ing ruwang utama Pengadilan Negeri Jakarta Selatan
Ing sidhang iku, Adjie rada kabotan yèn kasusé iki digolongaké ing tindak pidana
Adjie Notonegoro nerangake iki lumantar pengacarané
Miturut Adjie, iku kasus perdata awit ana gandhéng cénéngé karo utang-piutang
Adjie pungkasané dikunjara ing Lapas Cipinang amarga kasus iku
Tanggal 27 Januari 2011 Adjie uga dicekel pulisi amarga dakwan kasus "penggelapan uang".
Josh Groban Joshua Winslow Groban, kang kondhang kanthi jeneng Josh Groban (#ALIH), iku penyanyi saka Amérika Sarékat
Albume kang pisanan irah-irahane "Josh Groban" kang metu ing taun 2001
Kehidupan awal dan pendidikan
Josh Groban lair ing Los Angeles, Amérika Sarékat, ibuke guru lan bapaké pengusaha.
Delon Thamrin Stanislaus Alexander Liauw Delon Thamrin, utawa kang kondhang kanthi jeneng Delon Thamrin (#ALIH) ya iku penyanyi Indonésia
Delon Thamrin dadi "runner-up" "Indonésian Idol" ing mangsa pertama kang dianakaké taun (2004)
Delon duwé latar belakang dadi "wedding singer"
Dhèwèké seneng karo Josh Groban, salah sijiné penyanyi kang asalé saka Amérikah Sarékat
Delon wiwit sinau akting lan dadi bintang ing filem "layar lebar" kang judhulé "Vina Bilang Cinta" nalika taun (2005)
Film iki uga éntuk penghargaan ing box office Indonésia